Document ID: 31997D0341

KOMMISSIONENS BESLUTNING af 20. marts 1997 om fastsættelse af EF-programmet for de statistiske tabeller som skal lagres i EUROFARM-projektets Bank for Tabeldata med henblik på undersøgelsen af landbrugsbedrifternes struktur i tidsrummet 1995-1997 (97/341/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 571/88 af 29. februar 1988 om tilrettelæggelse af en række fællesskabsundersøgelser af landbrugsbedrifternes struktur (1), senest ændret ved forordning nr. 2467/96/EF (2), særlig bilag II, punkt 2, andet led, og
ud fra følgende betragtninger:
Ved beslutning 89/653/EØF (3) har Kommissionen fastsat Fællesskabets tabelprogram, som skal lagres i EUROFARM-projektets Bank for Tabeldata (BDT); som følge af Østrigs, Finlands og Sveriges tiltrædelse bør nævnte tabelprogram tilpasses for så vidt angår strukturundersøgelserne for 1995 og 1997; beslutning 89/653/EØF bør derfor afløses af en ny beslutning;
dette tabelprogram skal være udarbejdet i overensstemmelse med punkt 13 i bilag II til forordning (EØF) nr. 571/88, hvorefter det ikke må være muligt direkte eller indirekte at identificere bedrifterne ved hjælp af tabellerne i BDT;
tabellerne for de forskellige nødvendige aggregeringsniveauer skal være udformet på en sådan måde, at undersøgelsesresultaterne er statistisk pålidelige;
de i denne beslutning fastsatte foranstaltninger er i overensstemmelse med udtalelse fra Den Stående Landbrugsstatistiske Komité -
VEDTAGET FØLGENDE BESLUTNING:
Artikel 1
Fællesskabets tabelprogram vedrørende 1995- og 1997-strukturundersøgelsen til brug for EUROFARM-projektets Bank for Tabeldata (BDT), jf. bilag II til Rådets forordning (EØF) nr. 571/88, fastlægges som angivet i bilaget til denne beslutning.
Artikel 2
1. De statistiske oplysninger i Banken for Tabeldata (BDT) vil ikke være tilgængelige for brugerne, før De Europæiske Fællesskabers Statistiske Kontor i samarbejde med medlemsstaterne har sikret sig, at de er i overensstemmelse med kriterierne og reglerne om statistisk fortrolighed og pålidelighed, der fastsættes i samarbejde med medlemsstaterne.
2. De i artikel 1 nævnte tabeller samt ad hoc-tabellerne, jf. punkt 15 i bilag II til forordning (EØF) nr. 571/88, lagres først i et særligt område i Banken for Tabeldata (BDT), hvortil adgangen er begrænset til De Europæiske Fællesskabers Statistiske Kontor og medlemsstaternes statistiske kontorer for så vidt angår de tabeller, der vedrører deres respektive lande.
3. Ad hoc-tabellerne, der er frigivet fra de kompetente myndigheder i medlemsstaterne, kan indføres i Tabeldatabanken, når de er af almen interesse.
Artikel 3
Beslutning 89/653/EØF ophæves.
Artikel 4
Denne beslutning er rettet til medlemsstaterne.
Udfærdiget i Bruxelles, den 20. marts 1997.

Labels: 12
15
19
6